ஐக்கிய அமெரிக்கா தனது தென் புற அயலவர்களுடன் நல்ல உறவை வளர்பதற்கு அதனுடைய கடந்த கால நடவடிக்கைகள் சாதகமாக இல்லை. 1970களில் இருந்ததைப் போல் இல்லாமல் தற்போது பல துறைகளிலும் வளர்ச்சியடைந்து கொண்டிருக்கும் லத்தின் அமெரிக்க நாடுகளுடன் நல்ல உறவைப் பேண பொருளாதாரச் சுரண்டல் நோக்க மில்லாத சிறந்த உறவை லத்தின் அமெரிக்க நாடுகளுடன் ஐக்கிய அமெரிக்கா உருவாக்குவதன் மூலமே கடந்த கால வடுக்களை லத்தின் அமெரிக்கர்கள் புறம் தள்ளுவார்கள். அமெரிக்காவின் தொழில் நுட்ப வளர்ச்சியும் பெரிய சந்தையும் லத்தின் அமெரிக்க நாடுகளை மேம் படுத்த உதவும். அமெரிக்காவுடனான வர்த்தக மற்றும் கலாச்சாரப் பங்காண்மை இருதரப்பினருக்கும் வாய்ப்பாக அமைவதுடன் சீன ஆதிக்கத்தை இல்லாமாற் செய்யும். ஆனால் அமெரிக்காவிற்கும் தூய்மையான தோழமைக்கும் சம்பந்தம் உண்டா?